แบงก์ไทยพาณิชย์หั่นแหลกจีดีพีไทยเหลือ2.1%
อีไอซีปรับลดคาดการณ์จีดีพีไทยปีนี้เหลือ 2.1% จากเดิม 2.7% จากผลกระทบโรคระบาดไวรัสโคโรนา และความล่าช้าของการจัดทางบประมาณ
5 ก.พ. 2563

อีไอซีปรับลดคาดการณ์จีดีพีไทยปีนี้เหลือ 2.1% จากเดิม 2.7% จากผลกระทบโรคระบาดไวรัสโคโรนา และความล่าช้าของการจัดทางบประมาณ
ศูนย์วิจัยเศรษฐกิจ ธนาคารไทยพาณิชย์ (อีไอซี) ได้ปรับลดประการเศรษฐกิจไทยปี 2563 จาก 2.7% เหลือ 2.1% ซึ่งเป็นการคาดการณ์ที่ต่ำที่สุดที่สำนักวิจัยทางเศรษฐกิจออกมาในช่วงนี้ เนื่องจากอีไอซีมองว่าเศรษฐกิจไทยได้รับกระทบรุนแรงจากการระบาดของของไวรัสโคโรนา และความล่าช้าของการเบิกจ่ายงบประมาณปี 2563
อีไอซีคาดว่า การระบาดของไวรัสโคโรนาจะส่งผลกระทบต่อภาคท่องเที่ยวไทยน่าจะมีมากที่สุดในช่วงเดือนก.พ. - มี.ค. 2563 และเริ่มมีการฟื้นตัวได้หลังจากนั้น ซึ่งน่าจะส่งผลให้นักท่องเที่ยวที่เข้ามาในประเทศไทยขยายตัวติดลบ
ด้านความล่าช้าในการผ่าน ร่าง พ.ร.บ. งบประมาณปี 2563 จะส่งผลให้การลงทุนภาครัฐลดลงค่อนข้างมากในช่วงไตรมาสที่ 1/2563 ทำให้อัตราเติบโตของรายจ่ายลงทุนก่อสร้างภาครัฐปรับลดลงจากคาดการณ์เดิมที่ 8% เหลือ 4.6% ส่งผลกระทบต่อต่ดจีดีพีประมาณ -0.1%
นอกจากนี้ อีไอซีีได้ปรับประมาณการอัตราการเติบโตของมูลค่าการส่งออกของไทยปี 2563 จาก 0.2% ลงเหลือ -1.0
อีไอซีคาดว่า จากเศรษฐกิจที่ชะลอตัวรุนแรง ทำให้คณะกรรมการนโยบายการเงิน (กนง.) มีแนวโน้มปรับลดอัตราดอกเบี้ยนโยบายลง 1 ครั้ง หรือ 0.25% มาอยู่ที่ 1% ภายในไตรมาสแรกของปี 2563 เนื่องจากเศรษฐกิจไทยในไตรมาสแรกชะลอลงมากกว่าที่เคยคาดไว้ ความสามารถในการชาระหนี้ด้อยลง สะท้อนจากสัดส่วน NPL ปรับแย่ลงต่อเนื่อง และค่าเงินบาทกลับมาแข็งค่าอีกครั้ง